Shna Ndreu

Shna Ndreu (Shën Andrea tek ortodoksët) ishte apostull i Jezu Krishtit, vëllai më i vogël i Shën Pjetrit. Është shenjt për katolikët dhe ortodoksët.

Jeta
Sipas fesë së krishterë lindi në Betsaida, pranë liqenit të Galilesë. Andrea me siguri nuk është emri i tij galileas, as në aramisht e as në hebraisht nuk gjendet ndonjë gjurmë e një emri të tillë, emër që përkundrazi është i zakonshem në kulturën greke. Përpara se të njihte Jezusin ishte dishepull i Shën Gjonit Pagëzorit (Gjoni :37-40) ishte ndoshta i pari që ndoqi Jezusin. Jetonte në Kapernaum (Marku 1:29). Në ungjij tregohet në të gjitha çastet ngritëse të Jezusit dhe ishte padyshim një prej dishepujve më të afërt të Mesisë (Marku 13:3; Gjoni 6:8, 12:22). Në Veprat përmendet vetëm një herë (1:13). Sipas Eusebit që përmend Origjeni, Andrea predikoi në Azinë e Vogël, përgjatë Detit të Zi e ndoshta arriti edhe në Vollga. Për këtë arsye ai është shenjt mbrojtës i Rumanisë, Ukrainës dhe Rusisë. Sipas Etërve të kishës, ai predikoi edhe në Epir, Kapadoci, Skithi, Trakë, Maqedoni dhe Ahia. Ai madje predikoi në Kurdistanin e sotëm dhe Gjeorgji. Tradita e njeh si peshkop të parë të Konstandinopojës.

Vdiq dëshmor në kohën e Neronit nga guvernatori Egeas (apo Egeates) në Patra, ku u kryqëzua në një kryq në formë X (që quhet Crux decussata) dhe zakonisht njihet si "Kryqi i Shën Andreas". Është shenjt mbrojtës i Patras. Eshtrat e tij u sollën me 3 mars 357 në Konstantinopojë.

Shiko edhe

 * Kryqi i Shën Andreas

Lidhje të jashtme

 * Udhetimet misionare te Sh.Andreas. Ang.
 * Tekste te Veprave te Andreas, Mateut Ang.
 * Sh. Andrea ne Ortodoksi Ang.
 * Andrea: Gojdhana e Sh. Andreas Ang.

أندراوس Андрэй Першазваны Андрей Първозвани Sant Andreu apòstol Svatý Ondřej Apostlen Andreas Andreas (Apostel) Απόστολος Ανδρέας Saint Andrew Sankta Andreo Andrés el Apóstol Andreas Andreas (apostoli) André (apôtre) Naomh Aindriú אנדראס הקדוש Sveti Andrija Szent András (apostol) Andreas Andrea apostolo アンデレ ანდრია პირველწოდებული 안드레아 Apaštalas Andriejus അന്ത്രയോസ് ശ്ലീഹാ Andreas (apostel) Apostelen Andreas Andrzej Apostoł Santo André (Cristianismo) Andrei (apostol) Андрей Первозванный Saunt Andra Saint Andrew Ondrej (apoštol) Apostol Andrej Андреј Првозвани Andreas (apostel) นักบุญแอนดรูว์ Андрій Первозванний Andrea Apostoło Andare 聖安德烈